b'\n_START_ARTICLE_\nDuldurgan piiri\n_START_PARAGRAPH_\nDuldurgan piiri (ven. \xd0\x94\xd1\x83\xd0\xbb\xd1\x8c\xd0\xb4\xd1\x83\xd1\x80\xd0\xb3\xd0\xb8\xd0\xbd\xd1\x81\xd0\xba\xd0\xb8\xd0\xb9 \xd1\x80\xd0\xb0\xd0\xb9\xd0\xbe\xd0\xbd, Duldurginski raion) on kunnallinen itsehallintoalue Taka-Baikalian aluepiiriss\xc3\xa4 Ven\xc3\xa4j\xc3\xa4ll\xc3\xa4. Vuonna 1941 perustetun piirin pinta-ala on 7\xc2\xa0200 neli\xc3\xb6kilometri\xc3\xa4. Asukkaita on 16\xc2\xa0100 henke\xc3\xa4 (vuonna 2009)._NEWLINE_Duldurgan piiri sijaitsee Taka-Baikalian aluepiiriin kuuluvassa Agan Burjatiassa. Pohjoisessa se rajoittuu T\xc5\xa1itan ja Karymskojen, id\xc3\xa4ss\xc3\xa4 Aginskojen, kaakossa Ononin, etel\xc3\xa4ss\xc3\xa4 Ak\xc5\xa1an ja l\xc3\xa4nness\xc3\xa4 Uljotyn piireihin._NEWLINE_Piiriin kuuluu 10 maalaiskuntaa: Alhanai, Ara-Ilja, Balzino, Duldurga, Ilja, Taptanai, Tokt\xc5\xa1in, T\xc5\xa1indalei, Uzon ja Zutkulei. Hallinnollinen keskus on Duldurgan kyl\xc3\xa4._NEWLINE_Asukkaista 55\xc2\xa0% on burjaatteja ja 43\xc2\xa0% ven\xc3\xa4l\xc3\xa4isi\xc3\xa4._NEWLINE_Duldurgasta on maantieyhteys aluepiirin p\xc3\xa4\xc3\xa4kaupunkiin T\xc5\xa1itaan, jonne on matkaa 192 kilometri\xc3\xa4._NEWLINE_P\xc3\xa4\xc3\xa4elinkeino on maatalous, joka on erikoistunut maidon ja lihan tuotantoon, lampaiden hoitoon sek\xc3\xa4 viljan ja rehukasvien viljelyyn. Lis\xc3\xa4ksi on mets\xc3\xa4- ja elintarviketeollisuutta._NEWLINE_Paikallislehten\xc3\xa4 ilmestyy ven\xc3\xa4j\xc3\xa4nkielinen Leninets (\xe2\x80\x9dLeninil\xc3\xa4inen\xe2\x80\x9d).'